[Video] Gorilla doodgeskiet ná seun in hok valWAARSKUWING: Die video onderaan die berig kan sensitiewe lesers ontstel. ‘n Skermskoot uit die video. Die vierjarige seun wat die naweek in ŉ gorilla se hok geval het by die Cincinnatti-dieretuin in die VSA, is ongedeerd en sterk tuis aan. Die seun het Saterdag sowat 15 voet ver in die hok geval. Die seun se familie het in ŉ verklaring die personeel van die dieretuin bedank vir hul vinnige optrede. Die 17-jarige gorilla, genaamd Harambe, is doodgeskiet kort nadat die seun in die hok geval het. ŉ Video van die voorval wys hoe die gorilla die seun aan sy been deur die water in die hok sleep. Die familie het mense versoek om hul privaatheid te respekteer en gesê hulle weet dit was vir die dieretuin ŉ moeilike keuse om die gorilla van kant te maak. Die seun is ná die voorval in die hospitaal opgeneem, maar reeds Saterdagaand weer ontslaan. ŉ Diereregtegroep Peta het die dieretuin intussen versoek om ŉ tweede reling by die gorillas se hok aan te bring. [wpvideo X9auU07L]